ตรวจสอบเส้นทางการเงิน ผู้ชนะการประมูลเลขทะเบียนสวย
นายจิรุตม์ วิศาลจิตร อธิบดีกรมการขนส่งทางบก เปิดเผยถึงกรณีที่เพจเฟซบุ๊ก สายไหมต้องรอด โพสต์ข้อความโดยระบุว่าเดี๋ยวนี้เจ้าของเวปพนันหันมาเก็บสะสมป้ายทะเบียนเลขสวยแทนเงินสด พร้อมเรียกร้องให้สำนักงานตำรวจแห่งชาติ และ สำนักงานป้องกันและปราบปรามการฟอกเงิน(ป.ป.ง.)เข้ามาตรวจสอบเส้นทางการเงินของผู้ประมูลเลข ว่า กรมการขนส่งทางบก มีหน้าที่เป็นผู้จัดประมูลซึ่งดำเนินการตามระเบียบหลักเกณฑ์ในการเปิดประมูล หากผู้ที่สนใจเข้ามาประมูลเลขสวย ดำเนินการตามขั้นตอนข้อกำหนด ก็มีสิทธิที่จะเข้าประมูลเลขทะเบียนเลขสวยได้ทุกคน ส่วนขั้นตอนการจ่ายเงินภายหลังจากที่มีการประมูเลขสวยนั้น จะมีระเบียบตามขั้นตอน หากฝ่ายตำรวจตรวจสอบพบว่า มีความผิดปกติทางการเงินของผู้ประมูลหมายเลขใด เลขหนึ่ง ก็เป็นหน้าที่ของ ตำรวจ และ ป.ป.ง. ที่จะอายัดเส้นทางการเงิน ซึ่งมั่นใจว่า จะไม่กระทบต่อการประมูลในครั้งต่อๆ ไปแน่นอน สำหรับการตรวจสอบเส้นทางการเงิน เป็นหน้าที่ของ ตำรวจ และ ป.ป.ง. ทั้งนี้กรมการขนส่งทางบก พร้อมให้ความร่วมมือกับ ตำรวจ และ ป.ป.ง. หากประสานขอความร่วมมือมาอธิบดีกรมการขนส่งทางบก ยังกล่าวถึงประเด็นการประมูลทะเบียนเลขสวย หมวด 9 กก 9999 มีผู้ประมูลได้ราคาสูงสุดกว่า 45 ล้านบาท ซึ่งเป็นราคาที่สูงสุดในประวัติศาสตร์ที่เคยประมูลมา ว่า กรมการขนส่งทางบกมีการประมาณการณ์แล้วว่า เลขทะเบียนหมวด 9 กก 9999 เมื่อเปิดประมูลต้องราคาสูงกว่า 30 ล้านแน่นอน เนื่องจาก ชเป็นเลข 9 และ ชหมวดอักษร กก ซึ่งก่อนหน้านนี้ กองทุนเพื่อความปลอดภัยในการใช้รถใช้ถนน หรือ กปถ. ได้เปิดประมูลเลขสวยหมวด 8 กก 8888 ก็มีผู้สนใจเข้ามาประมูลมากและมีราคาสูงถึง 28 ล้านบาท